હવે 2005માં આવીએ. ત્યારે બુકરવાળાઓએ નક્કી કર્યું કે મેન ઈન્ટરનેશનલ બુકર પ્રાઈઝ આપવું જોઈએ. જેની ખાસિયત દુનિયાના કોઈપણ ખૂણે વસવાટ કરતા અને વિચરતી જાતિમાં પોતાનું સ્થાન ધરાવતા લેખકોને કોઈ અમીર અનુવાદક ટ્રાંસલેન્ટ કરે, તો આ ગરીબનું નામ થઈ જાય. ઈસ્માઈલ કાદરે… કોઈ દિવસ આ બંદાનું નામ સાંભળ્યું છે ? ઓકે… આ એક અલેબિયન લિટરેચર રાઈટર છે. જેને બુકરે માન આપેલું. તો પણ આ ઈન્ટરનેશનલ પ્રાઈઝના કારણે પ્રસિદ્ધિના શિખરો પર ચઠ્યા એલિસ મુનરો, ચિનુબા જેવા લેખકો આ લિસ્ટમાં છે. જેમાં ભારતમાંથી આશાપૂર્ણાદેવીનું નામ પણ ગયેલું અને અમિતાવ ઘોષ તો પોતાની ibis ટ્રાયોલોજી માટે હતા જ. પણ હવે સફારીની જેમ એક સવાલ પૂછું ! આશાપૂર્ણાદેવી સિવાય હજુ એક લેખક હતા જેમની કૃતિઓ પ્રાદેશિક ભાષામાંથી અંગ્રેજીમાં અનુવાદિત થઈ, તેઓ નોમિનેશન પામ્યા અને કુશળતા પૂર્વક હાર્યા. આ લેખકનું નામ શું ?